वैसे तो अक्सर कहा जाता है कि संजय दत्त की जिंदगी एक खुली किताब है लेकिन राजकुमार हिरानी और अभिजात जोशी ने जिस तरह से फिल्म की पटकथा लिखी है वह काबिलेतारीफ है. सिलसिलेवार घटनाओं को बड़े ही अच्छे अंदाज में दर्शाने की भरपूर कोशिश की गई है. फिल्म का डायरेक्शन अद्भुत है. कई बार ऐसे इमोशनल पल आते हैं जिस समय थिएटर के भीतर बहुत से लोगों की आंखें नम पाई जाती हैं. खासतौर से इंटरवल के ठीक पहले का समय. फिल्म का बैकग्राउंड स्कोर, VFX, कास्टिंग कमाल की है.